Z A P I S N I K

sa 4. sjednice Školskog odbora Strukovne škole Đurđevac održane 1. listopada 2021. godine s početkom u 13,00 sati.

Na sjednici su sudjelovali: Silvio Rogoz, Branko Pleadin, Goran Dujaković i Ranko Dorčec te Darko Špoljar, ravnatelj škole.

Na sjednici nisu sudjelovali: Marijan Blažok, Hrvoje Parag i Željka Hasan, svo troje opravdali izostanak.

Silvio Rogoz, predsjednik Školskog odbora, pozdravio je sve prisutne, otvorio sjednicu te utvrdio da je pisutna većina članova Školskog odbora. Za sjednicu Školskog odbora predložen je slijedeći

**D N E V N I R E D**

1. Prihvaćanje Zapisnika sa 3. telefonske sjednice Školskog odbora,
2. Davanje suglasnosti na korištenje prostora u vlasništvu Škole,
3. Donošenje Godišnjeg plana i programa rada škole za školsku 2021./2022. godinu i Školskog kurikuluma za 2021./2022.
4. Davanje suglasnosti na zapošljavanje po natječaju,
5. Razno

Dnevni red je jednoglasno usvojen.

**TOČKA 1.**

Predsjednik školskog odbora Silvio Rogoz objasnio je kako je zapisnik sa 3. telefonske sjednice Školskog odbora u digitalnom obliku dostavljen članovima Školskog odbora zajedno s pozivom i materijalima za ovu sjednicu, te kako nema potrebe da ga se čita.

Školski odbor je bez rasprave, jednoglasno, sa 4 glasa ZA, prihvatio zapisnik sa 3. telefonske sjednice Školskog odbora.

**TOČKA 2.**

Predsjednik Školskog odbora pročitao je zamolbe za korištenje prostora škole.

Strukovna škola Đurđevac zaprimila je zahtjeve za zakup školskog prostora od strane Ministarstva unutarnjih poslova, Policijske uprave Koprivničko-križevačke, od Sportskog plesnog kluba Ritam Koprivnica i od Učilišta Podravina. Ravnatelj je predložio, a Školski odbor, jednoglasno, sa 4 glasa ZA donio

1. Daje se u zakup školski prostor - školska sportska dvorana površine veće od 600 m2, koja se nalazi u školskoj zgradi u Đurđevcu, Dr. Ivana Kranjčeva 5, PU KKŽ, dva puta godišnje (u proljeće i jesen), po tri radna dana u trajanju od 2 sata dnevno, za potrebe provjere opće tjelesne pripreme policijskih službenika PP Đurđevac.

2. Dvorana se u navedenom periodu daje po zakupnini od 200,00 kuna po satu sukladno odredbama Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija, što ukupno iznosi 12 sati, odnosno ukupno 2.400,00 kuna, ili manje, ovisno o iskorištenim terminima, o čemu će se voditi evidencija prisutnosti. Obračunska jedinica je puni sat (60 minuta).

3.Daje se u zakup školski prostor - školska sportska dvorana površine veće od 600 m2, koja se nalazi u školskoj zgradi u Đurđevcu, Dr. Ivana Kranjčeva 5, Sportskom plesnom klubu Ritam Koprivnica, Andrije Hebranga 60, Koprivnica, OIB: 71782745298, od 4. listopada 2021. do 31. kolovoza 2022. godine, dva puta tjedno u trajanju od 60,00 minuta za potrebe djelovanja plesnog kluba u Đurđevcu.

6. Korištenje dvorane u navedenom periodu daje se po cijeni od 200,00 kuna po satu sukladno odredbama Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija, što ukupno iznosi 2 sata tjedno, odnosno 400,00 kuna, a prema stvarno iskorištenim satima o kojima će se voditi evidencija iskorištenosti. Obračunska jedinica je puni sat (60 minuta).

5.Daje se u zakup školski prostor – specijalizirana učionica, koja se nalazi u školskoj zgradi u Đurđevcu, Dr. Ivana Kranjčeva 5, Učilištu Podravina, ustanovi za obrazovanje odraslih, Kralja Tomislava 72, Đurđevac, OIB: 62198410239, od dana 4. listopada 2021. godine, na razdoblje od dvije godine, za potrebe održavanja nastave u obrazovanju odraslih u sektorima poljoprivreda, prehrana i veterina te zdravstvo i socijalna skrb.

4. Korištenje učionica u navedenom periodu daje se po cijeni od 50,00 kuna po satu sukladno odredbama Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija, a o čemu će se voditi evidencija iskorištenosti od strane škole. Obračunska jedinica je puni sat (60 minuta).

Ova odluka dostavit će se uz prijedlog Ugovora županu Koprivničko-križevačke županije na suglasnost.

Predsjednik Školskog odbora,

Silvio Rogoz, ing.

**TOČKA 3.**

Ravnatelj škole objasnio je u bitnome stavke Godišnjeg plana i programa rada i Školskog kurikuluma. U digitalnom obliku poslani su članovima na e-mail, dok su tiskani primjerci dani na listanje članovima prije početka sjednice. Na iste članovi nisu imali primjedaba. Nakon izlaganja, bez rasprave, Školski odbor jednoglasno, sa 4 glasa ZA donio je

**O D L U K U**

o donošenju Godišnjeg plana i programa rada škole

Strukovne škole Đurđevac

za školsku 2021./2022. godinu

I.

Donosi se Godišnji plan i program rada Strukovne škole Đurđevac za školsku 2021./2022. godinu.

Predsjednik Školskog odbora,

Silvio Rogoz, ing.

i

**O D L U K U**

o donošenju Školskog kurikuluma

Strukovne škole Đurđevac

za školsku 2021./2022. godinu

I.

Donosi se Školski kurikulum Strukovne škole Đurđevac za školsku 2021./2022. godinu.

Predsjednik Školskog odbora,

Silvio Rogoz, ing.

**TOČKA 4.**

Predsjednik Školskog odbora dao je riječ ravnatelju koji je objasnio detalje natječaja za upražnjena radna mjesta nakon odlaska u mirovinu Zlatka Koruca, Mladena Paraga, te kako nisu popunjeni sati koje je predavao Stipan Gojević, a za koje također nije potrebna suglasnost MZO, te kako je iznenada Bernard Dugan zatražio sporazumni raskid ugovora o radu zbog prelaska na drugo radno mjesto izvan škole, pa je i za njegove sate raspisan natječaj.

1. Ravnatelj je opisao selekcijski postupak i pročitao prijedlog povjerenstva za odabir kandidata, a Školski odbor jednoglasno, sa 4 glasa ZA, dao je

**S U G L A S N O S T**

na zasnivanje radnog odnosa po raspisanom natječaju od 13. do 22. rujna 2021. godine na web stranicama HZZ-a, web stranicama Strukovne škole Đurđevac i oglasnoj ploči škole, za prijem radnika, odnosno popunu radnog mjesta nastavnik stručno-teorijskih sadržaja u strojarstvu, puno radno vrijeme, neodređeno vrijeme.

I.

Po predočenim prijavama, a na prijedlog stručnog povjerenstva za odabir kandidata i ravnatelja, Školski odbor suglasan je da se po raspisanom natječaju u radni odnos primi kandidat **Martin Ivandija, mag. ing. mech. iz Đurđevca, OIB: 59740813882**.

II.

Za navedenog radnika ravnatelj će donijeti Odluku o prijemu i sklopiti ugovor o radu.

Predsjednik Školskog odbora,

Silvio Rogoz, ing.

2. Ravnatelj je opisao selekcijski postupak i pročitao prijedlog povjerenstva za odabir kandidata, a Školski odbor jednoglasno, sa 4 glasa ZA, dao je

**S U G L A S N O S T**

na zasnivanje radnog odnosa po raspisanom natječaju od 13. do 22. rujna 2021. godine na web stranicama HZZ-a, web stranicama Strukovne škole Đurđevac i oglasnoj ploči škole, za prijem radnika, odnosno popunu radnog mjesta nastavnik stručno-teorijskih sadržaja u elektrotehnici, puno radno vrijeme, neodređeno vrijeme.

I.

Po predočenim prijavama, a na prijedlog stručnog povjerenstva za odabir kandidata i ravnatelja, Školski odbor suglasan je da se po raspisanom natječaju u radni odnos primi kandidat **Josip Milaković, bacc. ing. iz Grabrovnice, OIB: 01667365704**.

II.

Za navedenog radnika ravnatelj će donijeti Odluku o prijemu i sklopiti ugovor o radu.

Predsjednik Školskog odbora,

Silvio Rogoz, ing.

3. Ravnatelj je opisao selekcijski postupak i pročitao prijedlog povjerenstva za odabir kandidata, a Školski odbor jednoglasno, sa 4 glasa ZA, dao je

**S U G L A S N O S T**

na zasnivanje radnog odnosa po raspisanom natječaju od 13. do 22. rujna 2021. godine na web stranicama HZZ-a, web stranicama Strukovne škole Đurđevac i oglasnoj ploči škole, za prijem radnika, odnosno popunu radnog mjesta nastavnik stručno-teorijskih sadržaja u elektrotehnici, puno radno vrijeme, neodređeno vrijeme.

I.

Po predočenim prijavama, a na prijedlog stručnog povjerenstva za odabir kandidata i ravnatelja, Školski odbor suglasan je da se po raspisanom natječaju u radni odnos primi kandidatkinja **Nikolina Ivanušec, bacc. ing. iz Koprivnice, OIB: 30877388187**.

II.

Za navedenu radnicu ravnatelj će donijeti Odluku o prijemu i sklopiti ugovor o radu.

Predsjednik Školskog odbora,

Silvio Rogoz, ing.

4. Ravnatelj je opisao selekcijski postupak i pročitao prijedlog povjerenstva za odabir kandidata, a Školski odbor jednoglasno, sa 4 glasa ZA, dao je

**S U G L A S N O S T**

na zasnivanje radnog odnosa po raspisanom natječaju od 13. do 22. rujna 2021. godine na web stranicama HZZ-a, web stranicama Strukovne škole Đurđevac i oglasnoj ploči škole, za prijem radnika, odnosno popunu radnog mjesta nastavnik praktične nastave i radioničkih vježbi u strojarstvu i elektrotehnici, puno radno vrijeme, neodređeno vrijeme.

I.

Po predočenim prijavama, a na prijedlog stručnog povjerenstva za odabir kandidata i ravnatelja, Školski odbor suglasan je da se po raspisanom natječaju u radni odnos primi kandidat **Emilio Carlos Lončar, ing. mech. iz Đurđevca, OIB: 62431509060**.

II.

Za navedenog radnika ravnatelj će donijeti Odluku o prijemu i sklopiti ugovor o radu.

Predsjednik Školskog odbora,

Silvio Rogoz, ing.

**TOČKA 4.**

Po ovoj točki dnevnog reda nije bilo rasprave.

Završeno u 13.45 sati

Zapisnik prema zvučnom zapisu sastavio:

Zapisničar, Predsjednik Školskog odbora,

Josip Patačko, mag.iur. Silvio Rogoz, ing.